કેરળના સબરીમાલા મંદિર પર વિવાદ હજુ સંપૂર્ણ રીતે સમાપ્ત થયો નથી. આ વચ્ચે 5 નવેમ્બરથી મંદિરના કપાટ વિશેષ પૂજા માટે ફરીથી ખોલવામાં આવશે. આ વાતને ધ્યાનમાં રાખીને કેરળના ઘણા વિસ્તારોમાં 3 મહિના સુધી ફરીથી ધારા 144 લાગુ કરવામાં આવી છે. મંદિરના કપાટ ખૂલ્યા પછી પરિસ્થિતિ બગડે નહીં તે માટે વિસ્તારને છાવણીમાં ફેરવી નાખવામાં આવ્યો છે. તેના માટે શનિવાર સાંજથી પોલીસના 5000 જવાનો તૈનાત કરી દેવામાં આવશે.